[------------------ ε]αυτον βιωι την εκει[νων] εις τα ημετερα πραγματα σπουδην και φιλοτειμιαν υπερεθετο και κατ ιδιαν εκαστωι των συντετευχοτων αυτωι ημετερων χρησιμωτατον εαυτον παρεσχημενος εξ ων αυτωι συνφωνως εμαρτυρηθη υπο παντων επι της βουλης και κοινηι τοις δημοσιοις πραγμασιν ευνουστατον παρεσχημενος και τα νυν φιλοτειμιας πολειτικης και πολεμου χαλεπωτατου περιεχοντος την πολιν ημων επιγνους την καθ ημας περιστασιν ιδιον ελασωμα διαλαβων ειναι τον παντα χρονον προσεκαρτερησεν και συνων ημειν και προς τα αριστα προτρεπομενος και συμβουλευων σωτηριως και κακου εχθραν ουδεμιαν εκκλεινων αιτιωτατος της καθ ημας ειρηνης και ομονοιας εγενετο ανανκαιον δε εστιν και καλως εχον και τον δημον ημων ευχαριστον οντα τας αξιας αποδουναι τω ανδρι τειμας δεδοχθαι τω δημω τω σαγαλασσαιων επαινησθαι τε τον μανησαν επι τε τη αρετη και κατα παντα μεγαλοφροσυνη τη προς τα ημετερα πραγματα και δεδοσθαι αυτω τε και τοις εκγονοις πολειτειαν και μετουσιαν παντων των φιλανθρωπων ων και οι λοιποι πολειται μετεχουσιν και τετειμησθαι εικονι χρυση και χρυσω στεφανω ινα δε και τερμησσεις οντες ημων συνγενεις και ευνουστατοι επιγνωσιν τας συνκεχωρημενας τω μανησα τειμας τους προβουλους σφραγισαμενους τουδε του ψηφισματσς το αντιγραφον τη δημοσια σφραγειδι δουναι αυτω κομισαι προς αυτους.
Pisid. — Termessos (Güllük Dağı)